Reën, ysige weer in die Kaap veroorsaak chaosDele van die Paarl in onder water. Foto: @IsgaakGaidien/Twitter Die reën en ysige weerstoestande sal na verwagting vandag voortduur en nog inwoners sal moontlik ontruim moet word. Die liggaam van ŉ man is Woensdagoggend in Kuilsrivier gevind nadat hy in die ysige toestande omgekom het. Vanessa Jackson, woordvoerder van ER24, sê die polisie het twee mans onder ŉ kartonboks gekry. Sy sê met paramedici se aankoms op die toneel is een van die mans dood verklaar terwyl die ander man in ŉ kritieke toestand na die Tygerberg-hospitaal geneem is. Die Chapmanspiek-pad en die pas tussen Franschoek en Villiersdorp is intussen vir verkeer gesluit weens modderstortings.